Adrien Théaux

Adrien Théaux (sündinud 18. septembril 1984 Tarbesis) on Prantsusmaa mäesuusataja.

2015. aasta maailmameistrivõistlustel võitis ta ülisuurslaalomis pronksmedali. Maailmameistrivõistlustel oli seni Théaux' parimaks kohaks 2009. aasta MM-il Val-d'Isère'is kiirlaskumises saadud 5. koht.

2010. aasta taliolümpiamängudel Vancouveris sai ta Alpi kahevõistluses 12. koha, ülisuurslaalomis 13. koha ja kiirlaskumises 16. koha. 2011. aasta maailmameistrivõistlustel oli ta ülisuurslaalomis kümnes.

Théaux osales esimest korda maailma karikasarja etapil Kranjska Goras 28. veebruaril 2004 suurslaalomis, kuid ei pääsenud esimese laskumise tulemusel teise ringi. Esimese poodiumikoha sai ta Beaver Creekis 4. detsembril 2010 ülisuurslaalomis, kui oli Georg Streitbergeri järel teine. Esimese võidu MK-etapil sai ta Lenzerheides 16. märtsil 2011, kui võitis kiirlaskumise.

 Saavutused 

 Maailmameistrivõistlustel 
 2015  Beaver Creekis
  pronksmedal ülisuurslaalomis

 Maailma karikasarjas 

Adrien Théaux on osalenud (seisuga 2. jaanuar 2016) 207 MK-etapil ja jõudnud esikolmikusse 12 korral, neist 3 etappi on ta võitnud.

 Maailma karikasarja etapivõidud 

Jrk-nrAastaKuupäevKohtRiikAla1.201116. märtsLenzerheidekiirlaskumine2.20132. märtsKvitfjellkiirlaskumine2.201529. detsemberSanta Caterinakiirlaskumine

 Välislingid 
 Adrien Théaux' koduleht (prantsuse keeles)


Kategooria:Prantsusmaa mäesuusatajad
Kategooria:Sündinud 1984